ગાંધીધામ: ગાંધીધામમાં આવેલા પરંપરાગત કચ્છી વસ્ત્રોના શો-રૂમ કચ્છ કલાના માલિકે મહિલાની છેડતી કરી હોવાની ઘટના બહાર આવતાં ચકચાર મચી હતી. પીડીત મહિલાએ નોંધાવેલી ફરિયાદ અનુસાર શો-રૂમમાં જ તે પોતાના કાર્યોમાં જોતરાયેલી હતી ત્યારે અન્ય કર્મી થકી માલિકે તેને બોલાવીને આલીંગન કરી લઇ ચૂંબન કરીને જન્મ દિવસની ભેટની માગણી કરી લીધી હતી. ઘટનાથી હતપ્રત થયેલી મહિલાએ પોતાની જાતને છોડાવીને ભાગી છૂટી હતી. ત્યાર બાદ પરીવારજનોને વાત કરતા તેમને હિંમત આપીને પોલીસ ફરિયાદ કરવા માટે જણાવ્યું હતું. જે અંગે એ ડીવીઝન પોલીસ મથકે પોલીસ ફરિયાદ થતાં બાબત પ્રકાશમાં આવી હતી.